Азиада – 2023: Ел қоржынына тағы бір жүлде түсті
DATE: 09:46, 26 Қыркүйек 2023 | GMT +5
TITLE: Азиада – 2023: Ел қоржынына тағы бір жүлде түсті
URL: https://kaz.inform.kz/news/aziada-2023-el-korzhinina-tagi-br-zhulde-tust-68416f/
META: DATE: 09:46, 26 Қыркүйек 2023 | GMT +5
TOTAL WORDS: 97
AUTHOR(S):
TEXT: 10 метрден пневматикалық винтовкадан оқ атудан аралас командалық сайыста Ислам Сатпаев пен Александра Ле қола жүлдеге ие болды. Медаль үшін күресте Қазақстан құрамасының спортшылары Иран командасын 17:11 есебімен жеңді. Естеріңізге сала кетейік, кеше Никита Чирюкин жылдам атылатын тапаншадан Азиаданың қола медалін жеңіп алған болатын. «Ислам мен Александраны Азия ойындары жүлдесімен құттықтаймын. Олар Ираннан келген қарсыластарын сенімді түрде жеңіп, тағы да шеберліктерін көрсетті. Отандық оқ ату спорты қарқынды дамып келеді және мұндай жетістіктер осының жарқын дәлелі», – деді Туризм және спорт министрі Ермек Маржықпаев. Бүгін, 26 қыркүйек күні ХІХ Азия ойындарында киберспорттан алғашқы медальдар жинағы ойналатынын жазған едік
